 Àlága àti olùdari àjọ náà àrábìnrin Abike Dabiri-Erewa, ló fi ìkìlọ yìí síta pé ó jẹ ǹkan tó ni èwu gidigidi ní àsìkò yìí láti máa ran àwọn ọmọ láti lọ kàwé ni àgbègbè ọhun. Ó ní ogúnlọgọ àwọn ọmọ ni wọn ti pa ni àwọn ilé iwé tí ẹnikẹni ko si mọ ìdí ikú to pa wọn àti pé, kò si ìwádìí kan to kẹsẹ jári nínú àwọn tó ti kú. Dabiri-Erewa sàlàyá ọrọ yìí lásìkò ti adájọ Aminu Bello, ìyá Ibrahim Khaleel ti wọn pa láì nidìí lórílẹ-èdè náà kọwọrín sàbẹwò si ọfíísì rẹ. Ó ni ikú Khaleel, tó jẹ ọmọ ipele kẹta nínú ẹkọ ìmọ ẹrọ lo jẹ èyí tó burú jùlọ to ti wáyé lórílẹ-èdè náà. Àdari NIDCOM to ka àwọn orúkọ bíi mẹẹdógún nińú èèyàn bi ẹgbẹrún kan ti wọn ti pa ní Ariwa Cyprus, àti pé o sọ pe o níra láti ṣe ìwádìí gẹgẹ bi orílẹ-èdè nítorí Turkey níkan lo ri gẹgẹ bi orilẹ-èdè. Ikú Khaleel lo yẹ kó jẹ àṣemọ láti dẹkun pípa àwọn ọmọ wa níbikíbi lágbàyé pàápàá jùlọ ni Ariwa Cyprus. kìí ṣe Ibrahim nìkan, Kennedy Dede ẹni ọdun mejidinlọgbọn Augustine Ngok, Gabriel Sorewei, Osabanjo Owoyale, Augustine Wallace, Stanley Eteno, Hassan Babatunde, Temitayo Adigun, àti Kubat Abraham jẹ díẹ ti a le dárúkọ. Ìgbà tí mo máa fi lajú sáyé padà, ọfọ ikú mi ní wọn ń kígbe Orílẹ-èdè náà kìí ṣe eyí ti àjọ iṣọkan agbáyé rí gẹgẹ bi orílẹ-èdè, kò sì sí orílẹ-èdè to rí Ariwa Cyprus bi orilẹ-èdè to dá dúró. Abike Dabiri fi kún pé ni kété ti àjàkálẹ ààrùn Covid-19 bá ti kásẹ nílẹ, ìjọba yóò ṣe àbẹwò si ibẹ láti le mọ bi ǹkan ṣe ń lọ. Àjọ to n ri sí ọrọ ilẹ òkèrè, ti rọ àwọn òbí ni Naijiria láti yé ran àwọn ọmọ wọn láti lọ kàwé ni Àríwá Cyprus mọ nítóri ìkú àìnídìí ti àwọn ọmọ Nàìjíríà ń kú níbẹ. : Àjọ NIDCOM rọ àwọn òbí láti má ran ọmọ lọ kàwé ni Northern Cyprus mọ 